Manyan nasarori 7 da na samu a matsayin shugaban NNPC – Mele Kyari ▷ Legit.ng
Manyan nasarori 7 da na samu a matsayin shugaban NNPC – Mele Kyari
6 months ago 2535 views by Muhammad Auwal
Shugaban hukumar man fetir ta Najeriya, NNPC, Malam Mele Kyari ya bayyana cewa hukumar NNPC ta kammala kashi na farko na aikin gyarar matatar man fetir dake garin Fatakwal, jahar Ribas.
Jaridar Premium Times ta ruwaito Kyari ya bayyana haka ne a ranar Talata a yayin wani taron babban zaure a babban birnin tarayya Abuja inda yake zayyana irin nasarorin daya samu tun bayan hawansa mukamin shugabancin NNPC.
Sauran nasarorin da shugaban NNPC Mele Kyari ya bayyana a matsayin nasarorin daya samu sun hada da; Sake bude rijiyar man fetir ta Oil Mining Lease (OML 25) bayan kwashe shekaru 2 a garkame sakamakon rikici tsakanin jama’an yankin da kamfanonin main a Belema da Shell.
Bugu da kari wata babbar nasara da NNPC ta samu a karkashin jagorancin Kyari shi ne rattafa hannu kan sabuwar kwangila tsakanin kamfanin Agip da hukumar cigaban albarkatun man fetir na Najeriya, NPDC inda Agip ta mika ma NPDC rijiyoyin mai 3.
Haka zalika Kyari yace sun samu nasarar samun zuba jarin dala biliyan 3.15 a rijiyar mai ta OML 13 da kuma dala miliyan 876 a rijiyar mai OML 65.
A yayin ganawar, Kyari ya bayyana wani sabon tsarin ciyar da hukumar gaba ga ma’aikatan NNPC, watau tsarin TAPE-Transparency, Accountability and Performance Excellence.
Daga karshe Kyari ya yi kira ga ma’aikatan hukumar NNPC su ninka kokarin da suke yi domin ganin Najeriya ta ci ribar arzikin albarkatun man fetir da Allah Ya yi mata.
NNPC Latest NewsHausa NewsHost Communities Of Nigeria Producing Oil And Gas
2 hours ago 15587 views
2 hours ago 11833 views
18 hours ago 48842 views
2 hours ago 558047 views
31 minutes ago 14188 views